CELEX: 32015D1173
Language: lv
Date: 2015-07-14 00:00:00
Title: Padomes Īstenošanas lēmums (ES) 2015/1173 (2015. gada 14. jūlijs), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu

17.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 189/36
            
         PADOMES ĪSTENOŠANAS LĒMUMS (ES) 2015/1173
   (2015. gada 14. jūlijs),
   ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Direktīvas 2006/112/EK 287. panta 14. punktu Polijai ir atļauts piešķirt atbrīvojumu no pievienotās vērtības nodokļa (PVN) tiem nodokļa maksātājiem, kuru gada apgrozījums nepārsniedz EUR 10 000 ekvivalentu valsts valūtā pēc valūtas maiņas kursa, kas bija spēkā pievienošanās dienā.
            
         
               (2)
            
            
               Ar Padomes Lēmumu 2009/790/EK (2) Polijai līdz 2012. gada 31. decembrim, piemērojot atkāpi, bija atļauts piešķirt atbrīvojumu no PVN tiem nodokļa maksātājiem, kuru gada apgrozījums nepārsniedz EUR 30 000 ekvivalentu valsts valūtā pēc valūtas maiņas kursa, kas bija spēkā pievienošanās dienā.
            
         
               (3)
            
            
               Ar Padomes Īstenošanas lēmumu 2012/769/ES (3) Lēmumā 2009/790/EK paredzētās atkāpes piemērošanas termiņš tika pagarināts līdz 2015. gada 31. decembrim.
            
         
               (4)
            
            
               Vēstulē, kura Komisijā reģistrēta 2014. gada 23. decembrī, Polija lūdza atļauju piemērot papildu pagarinājumu tā pasākuma piemērošanas termiņam, ar ko atkāpjas no Direktīvas 2006/112/EK 287. panta 14. punkta, lai tā varētu turpināt atbrīvot no PVN tos nodokļa maksātājus, kuru gada apgrozījums nepārsniedz EUR 30 000 ekvivalentu valsts valūtā pēc valūtas maiņas kursa, kas bija spēkā pievienošanās dienā. Ar minēto pasākumu minētie nodokļa maksātāji arī turpmāk būtu atbrīvoti no dažām vai visām saistībām attiecībā uz PVN, kuras minētas Direktīvas 2006/112/EK XI sadaļas 2.–6. nodaļā.
            
         
               (5)
            
            
               Komisija 2015. gada 6. februāra vēstulē informēja pārējās dalībvalstis par Polijas pieprasījumu. Komisija ar 2015. gada 9. februāra vēstuli paziņoja Polijai, ka tās rīcībā ir visa informācija, kas vajadzīga pieprasījuma izvērtēšanai.
            
         
               (6)
            
            
               Polijas sniegtā informācija liecina, ka, piemērojot pasākumu, no PVN tika atbrīvoti 103 617 nodokļa maksātāji un saskaņā ar aplēsēm budžeta ieņēmumi no PVN 2013. gadā tāpēc ir sarukuši par aptuveni 0,32 %.
            
         
               (7)
            
            
               Ņemot vērā to, ka šī robežvērtības palielināšana ir samazinājusi PVN saistības mazākajiem uzņēmumiem, un to, ka tie joprojām var izvēlēties parasto PVN režīmu saskaņā ar Direktīvas 2006/112/EK 290. pantu, būtu jāatļauj Polijai piemērot minēto pasākumu vēl vienu ierobežotu laikposmu.
            
         
               (8)
            
            
               Atkāpe neietekmē Savienības pašu resursus, ko veido iekasētais PVN.
            
         
               (9)
            
            
               Tādēļ attiecīgi būtu jāgroza Lēmums 2009/790/EK,
            
         IR PIEŅĒMUSI ŠO LĒMUMU.
   1. pants
   Lēmuma 2009/790/EK 2. pantu aizstāj ar šādu:
   
      “2. pants
      Šo lēmumu piemēro no 2010. gada 1. janvāra līdz 2018. gada 31. decembrim.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Polijas Republikai.
   
      Briselē, 2015. gada 14. jūlijā
      
         
            Padomes vārdā –
         
         
            priekšsēdētājs
         
         P. GRAMEGNA
      
   
   
      (1)  OV L 347, 11.12.2006., 1. lpp.
   
   
      (2)  Padomes Lēmums 2009/790/EK (2009. gada 20. oktobris), ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 283, 30.10.2009., 53. lpp.).
   
      (3)  Padomes Īstenošanas lēmums 2012/769/ES (2012. gada 4. decembris), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 338, 12.12.2012., 27. lpp.).